Z A P I S N I K
33. sjednice Vijeća Mjesnog odbora „Mimara“, održane 21. veljače 2024. 
s početkom u 17:00 sati, u prostorijama Mjesnog odbora „Mimara“, Vodnikova ulica 15


Nazočne članice Vijeća: Nada Jagetić, Ana Podnar, Lina Budak i Iva Špoljar Šarić.
Ostali prisutni: Luka Prica, sugrađanin s područja Mjesnog odbora „Mimara“, Križan Bago - Stručni savjetnik za rad mjesne samouprave

Predsjednica Vijeća Mjesnog odbora „Mimara“ Iva Špoljar Šarić otvara sjednicu i pozdravlja sve prisutne. Utvrđuje da je na sjednici nazočno 4 od ukupno 5 članova Vijeća Mjesnog odbora „Mimara“, te konstatira da su ispunjeni svi uvjeti za raspravljanje i odlučivanje. Na početku sjednice članovima se pridružio i Luka Prica, sugrađanin s područja Mjesnog odbora „Mimara“ zainteresiran za suradnju s Vijećem Mjesnog odbora „Mimara“. 

Predsjednica Vijeća daje na glasanje Zapisnik s 32. sjednice. Zapisnik je prihvaćen jednoglasno.


Vijeće, jednoglasno, donosi sljedeći

DNEVNI RED

1. [bookmark: _Hlk115087749]Izvješće o radu Mjesnog odbora „Mimara“ u 2023., donošenje
1. Program rada Mjesnog odbora „Mimara“ u 2024., donošenje
1. Prijedlog Odluke o stavljanju izvan snage Urbanističkog plana uređenja „Savska Šarengradska – sjever“, mišljenje, daje se
1. Prijedlog Odluke o stavljanju izvan snage Urbanističkog plana uređenja „Savska Šarengradska – jug“, mišljenje, daje se
1. Nepropisno parkiranje ispred Hrvatskog državnog arhiva
1. Pitanja, prijedlozi i obavijesti


Ad. 1. 	Izvješće o radu Mjesnog odbora „Mimara“ u 2023., donošenje
Predsjednica Vijeća otvara raspravu. 
U raspravi sudjeluju sve prisutne članice Vijeća. Članice Vijeća ističu da na svoje prijedloge i zaključke uglavnom nisu dobivale odgovor od Vijeća Gradske četvrti Donji grad. 

Vijeće, nakon rasprave, jednoglasno donosi sljedeće


IZVJEŠĆE O RADU
Vijeća Mjesnog odbora „Mimara“ za 2023.

U 2023. godini  Vijeće Mjesnog odbora održalo je ukupno 12 sjednica.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 


PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama.  Usko je surađivao s predsjednikom Gradske četvrti Donji grad u sastavljanju dnevnog reda, te prisustvovao sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjedniku Vijeća, te obavljao i  sve poslove koji su mu se povjerili. Sudjelovao  je u pripremi prioriteta za 2024. godinu.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali u prosjeku 4 člana od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 



Ad. 2. 	Program rada Mjesnog odbora „Mimara“ u 2024. godini, donošenje
Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi sljedeći

PROGRAM RADA VIJEĆA
MJESNOG ODBORA „MIMARA“ ZA 2024.


Na temelju Poslovnika i Pravila Vijeća Mjesnog odbora“ Mimara“, te sukladno Statutu Grada Zagreba svoj program za 2024. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Mimara“.

Vijeće  Programom rada obvezno:  

1. Donosi financijski plan   
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeća  Mjesnog odbora „Mimara“
4. Prati realizaciju Plana  komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana 
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrti traže mišljenje vijeća mjesnih odbora
7. Odlučuje o raspolaganju imovinom Mjesnih odbora

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.

Program rada Vijeće Mjesnog odbora“ Mimara“ temelji se i na kontinuitetu svih prethodnih    aktivnosti mjesnoga odbora i zahtjevima građana.
 
Prema navedenom Vijeće će Programom rada: 


1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju. 


Realizacija navedenog Programa rada ovisiti će o: 

· sudjelovanju članova Vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad 
· suradnji građana Gradske četvrti Donji grad


Ad. 3. 	Prijedlog Odluke o stavljanju izvan snage Urbanističkog plana uređenja „Savska Šarengradska – sjever“, mišljenje

Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, sa dva glasa ZA (Nada Jagetić i Ana Podnar) i sa dva SUZDRŽANA glasa (Iva Špoljar Šarić i Lina Budak) donosi sljedeći:

Z A K L J U Č A K
o Prijedlogu Odluke o stavljanju izvan snage Urbanističkog plana uređenja „Savska Šarengradska – sjever“

1. Vijeće Mjesnog odbora „Mimara“ daje negativno mišljenje o Prijedlogu Odluke o stavljanju izvan snage Urbanističkog plana uređenja „Savska Šarengradska – sjever“.
 
1. Ovaj se Zaključak dostavlja Vijeću Gradske četvrti Donji grad.


Ad. 4. 	Prijedlog Odluke o stavljanju izvan snage Urbanističkog plana uređenja „Savska Šarengradska – jug“, mišljenje

Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, sa dva glasa ZA (Nada Jagetić i Ana Podnar) i sa dva SUZDRŽANA glasa (Iva Špoljar Šarić i Lina Budak) donosi sljedeći:

Z A K L J U Č A K
o Prijedlogu Odluke o stavljanju izvan snage Urbanističkog plana uređenja „Savska Šarengradska – jug“

1. Vijeće Mjesnog odbora „Mimara“ daje negativno mišljenje o Prijedlogu Odluke o stavljanju izvan snage Urbanističkog plana uređenja „Savska Šarengradska – jug“
 
2. Ovaj se Zaključak dostavlja Vijeću Gradske četvrti Donji grad.


Ad. 5. 	Nepropisno parkiranje ispred Hrvatskog državnog arhiva

Predsjednica Vijeća obavještava o pristiglim mailovima za Mjesni odbor „Mimara“ na navedenu tematiku od komunalnog redara i stanarke G.S. koja svakodnevno snima nepropisno parkirana vozila ispred Hrvatskog državnog arhiva u parku Marka Marulića. Sugrađani se bune, djeca su ugrožena u parku. 

Predsjednica Vijeća otvara raspravu. 
U raspravi sudjeluju sve prisutne članice Vijeća. 

Vijeće, nakon rasprave, jednoglasno donosi sljedeći

ZAKLJUČAK
o nepropisnom parkiranju i vožnji ispred Hrvatskog državnog arhiva

1. Zbog svakodnevnih prijava vožnje vozila po parku i nepropisnog parkiranja te budući da je Grad Zagreb zadužen za održavanje zelenih površina (parka na Trgu Marka Marulića), Vijeće Mjesnog odbora „Mimara“ traži postavljanje lančane rampe na ulazu u park na Trgu Marka Marulića kako bi se onemogućio pristup i promet vozilima po parku i ispred Hrvatskog državnog arhiva.
 
2. Ovaj se Zaključak dostavlja Vijeću Gradske četvrti Donji grad.


Ad. 6. 	Pitanja, prijedlozi i obavijesti

Ad. 6.1. 

Predsjednica Vijeća obavještava članice o održanoj koordinaciji predsjednika Vijeća Gradske četvrti Donji grad i predsjednika Vijeća Mjesnih odbora održanoj 29. siječnja 2024. godine. Na istoj je najavljeno postavljanje podzemnih spremnika na Trgu Marka Marulića. Članice Vijeća traže da se na takvim sastancima vodi zapisnik. 


Ad. 6.2. 

Zamjenica Predsjednice Vijeća upućuje članice Vijeća o lošem stanju klupa na Trgu Marka Marulića oko ružičnjaka te Vijeće traži sanaciju istih. Isto tako, traži se postavljanje najmanje 10 klamerica pred novouređenim Prirodoslovno-matematičkim fakultetom - Geografski odsjek na Trgu Marka Marulića. Tamo su i bile klamerice prije uređenja fakulteta. 


Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 20. ožujka 2024. u 17:00 sati. 

Sjednica je završila u 18:00 sati.


Zapisnik vodi: 
Križan Bago

KLASA: 024-08/24-003/415
URBROJ: 251-13-11-1/004-24-2
Zagreb, 21. veljače 2024.


PREDSJEDNICA VIJEĆA
MJESNOG ODBORA „MIMARA“

[bookmark: _GoBack]Iva Špoljar Šarić, v.r.

	Izvješće od glasanju na 33. sjednici, 21.02.2024.
	
	
	

	
	
	
	
	
	

	Članovi Vijeća
	Točka 
	Točka
	Točka
	Točka
	Točka

	
	1.
	2.
	3.
	4.
	5.

	Iva Špoljar Šarić
	+
	+
	0
	0
	+

	Lina Budak
	+
	+
	0
	0
	+

	Nada Jagetić
	+
	+
	+
	+
	+

	Ana Podnar
	+
	+
	+
	+
	+

	
	
	
	
	
	

	*  ZA=  +
	
	
	
	
	

	    PROTIV=  —
	
	
	
	
	

	    SUZDRŽAN=  0

